NOTĂ DE FUNDAMENTARE

|  |
| --- |
| **Secțiunea 1**  **Titlul proiectului de act normativ**  **Ordonanță de urgență a Guvernului privind cadrul de desfășurare a sprijinului financiar și tehnic acordat de sistemul financiar-bancar în procesul de autorizare și derulare a fondurilor destinate beneficiarilor programelor gestionate de Ministerul Investițiilor și Proiectelor Europene** |

**Secțiunea a 2-a**

**Motivul emiterii actului normativ**

|  |
| --- |
| **2.1 Sursa proiectului de act normativ**  Axa Prioritară nr. 4 din Programul Operațional Competitivitate a fost aprobată prin Decizia Comisiei Europene C(2014)10233 din 19 decembrie 2014, cu modificările și completările ulterioare. Comisia Europeană a creat un cadru în ceea ce privește resursele suplimentare și măsurile de implementare cu scopul de a oferi asistență pentru sprijinirea ameliorării efectelor provocate de criză în contextul pandemiei de COVID-19 și al consecințelor sale sociale și pentru pregătirea unei redresări verzi, digitale și reziliente a economiei (REACT-EU).  Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență.  **2.2 Descrierea situației actuale**  Ministerul Investițiilor și Proiectelor Europene (MIPE) asigură coordonarea implementării și gestionării fondurilor europene în conformitate cu principiul bunei gestiuni financiare, cooperează cu toate instituțiile/structurile cu atribuții în domeniul fondurilor europene structurale și de investiții, precum și cu beneficiarii în vederea asigurării unui management eficient al acestora, în conformitate cu prevederile legale în vigoare, putând propune, în acest sens, prin hotărâri ale Guvernului, măsuri pentru accelerarea absorbției fondurilor europene.  Având în vedere:   * Cadrul financiar general de gestionare financiară a fondurilor europene structurale și de investiții (Fonduri ESI) pentru perioada de programare 2014-2020 stabilit prin Ordonanța de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare; * Regulamentul (UE) 2020/2221 al Parlamentului European și al Consiliului din 23 decembrie 2020 de modificare a Regulamentului (UE) nr. 1303/2013 în ceea ce privește resursele suplimentare și măsurile de implementare cu scopul de a oferi asistență pentru sprijinirea ameliorării efectelor provocate de criză în contextul pandemiei de COVID-19 și al consecințelor sale sociale și pentru pregătirea unei redresări verzi, digitale și reziliente a economiei (REACT-EU) și având în vedere utilizarea de către Romania a unor astfel de resurse suplimentare pentru acordarea unor granturidin fonduri externe nerambursabile în baza Ordonanței de urgență a Guvernului nr. 82/2022 privind unele măsuri pentru acordarea de granturi din fonduri externe nerambursabile pentru investiții destinate capacităților de prestare servicii și retehnologizării, în vederea refacerii capacității de reziliență, cu modificările ulterioare și în baza Ordonanței de urgență a Guvernului nr. 113/2022 privind unele măsuri necesare în vederea implementării Fondului de ajutor european destinat celor mai defavorizate persoane, decontarea unor cheltuieli privind sprijinirea refugiaților din Ucraina precum și acordarea de granturi din fonduri externe nerambursabile pentru investiții destinate retehnologizării IMM-urilor, cu modificările și completările ulterioare; * Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență; * Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;   Din cauza faptului că ajutoarele financiare în baza Cadrului temporar pentru măsuri de ajutor de stat de sprijinire a economiei în contextul actualei epidemii de COVID-19 pot fi acordate doar până la 31.12.2023 conform Comunicării Comisiei nr. 2022/C 423/04, rezultă că finalizarea activităților și efectuarea cheltuielilor de către beneficiarii proiectelor finanțate în baza Ordonanța de urgență a Guvernului nr. 82/2022 și Ordonanța de urgență a Guvernului nr. 113/2022 trebuie să aibă loc nu mai târziu de data de 31.12.2023.  Totodată pentru atingerea jaloanelor, țintelor și a pașilor intermediari prevăzuți în Planul Național de Redresare si Reziliență în termenele stabilite, se impune lansarea apelurilor de proiecte cel mai târziu în luna februarie 2023 și evaluarea, selecția și contractarea proiectelor până cel mai târziu la sfârșitul lunii iunie 2023.  Având în vedere:   * numărul mare de contracte de finanțare cu beneficiarii de fonduri pentru Acțiunea 411 și Acțiunea 411 bis ce urmează a fi implementate, respectiv aproximativ 2500 de contracte de finanțare, totalizând 737 milioane euro, în condițiile în care termenul de finalizare este sfârșitul anului 2023, * apelurile de finanțare aferente PNRR, Măsura 1. Schemă de minimis și schemă de ajutor de stat în contextul digitalizării IMM-urilor, Investiția I3. Scheme de ajutor pentru sectorul privat, Componenta C9. suport pentru sectorul privat, cercetare, dezvoltare și inovare sunt apeluri de finanțare ce vizează sprijinirea digitalizării întreprinderilor mici și mijlocii (IMM-uri), ceea ce ar putea contribui ulterior la creșterea competitivității, favorizând inovarea acestor întreprinderi și facilitând noi formule de lucru, pentru care numărul minim de contracte de finanțare ce urmează a fi semnate cu beneficiarii este de 5400, în sumă de aproximativ 497,5 milioane euro ajutor financiar nerambursabil,   Pentru ca MIPE să-și poată îndeplini în mod corespunzător sarcinile care îi revin în ce privește autorizarea cheltuielilor efectuate de beneficiarii finanțărilor menționate și plata la timp a sprijinului financiar către aceștia în condițiile asigurării unui management financiar eficient al fondurilor angajate, este nevoie implicarea urgentă a unor resurse umane și logistice suplimentare față de cele de care dispune prin aparatul propriu; ținând cont de experiența instituțiilor financiar-bancare din România atât în domeniul lor general de activitate, cât și în domeniul specific al finanțării operatorilor economici ce derulează proiecte finanțate prin fonduri europene nerambursabile, este oportună implicarea uneia sau mai multor instituții bancare alături de MIPE în realizarea activităților privind verificarea preliminară a cererilor de transfer/prefinanțare/plată/rambursare, fiind necesară reglementarea în regim de urgență a cadrului și modalității de implicare a acestor instituții în activitățile vizate.  În cazul neadoptării în regim de urgență a actului normativ propus, care să creeze cadrul legal pentru implicarea instituțiilor financiar-bancare nu numai în derularea plăților prin conturile beneficiarilor, ci și în verificări preliminare efectuate asupra cererilor de transfer, prefinanțare, rambursare și plată ale acestora, procesele aferente absorbției fondurilor menționate pot suferi întârzieri semnificative, de natură să determine dezangajarea sumelor alocate de la bugetele Uniunii Europene, adică la pierderea unor sume considerabile din fondurile externe nerambursabile alocate României.  În acest context au avut loc întrevederi cu Asociația Română a Băncilor și cu reprezentanți ai principalelor instituții financiar-bancare din România, care dispun de resurse logistice și de expertiză în ce privește verificările de management, pentru consultări în ce privește oportunitatea, posibilitățile și cadrul general de desfășurare a unui parteneriat cu astfel de instituții vizând participarea lor, alături de instituțiile dedicate ale MIPE, în procesul de verificare a cheltuielilor efectuate de beneficiarii de finanțări.  Scopul implicării instituțiilor financiar-bancare în procesul de implementare a operațiunilor finanțate din fonduri europene îl constituie creșterea eficienței și rapidității absorbției fondurilor europene prin utilizarea unor resurse specializate în domeniul financiar, cu expertiză pentru categoriile de beneficiari avuți în vedere, care să completeze resursele tehnice și de personal ale structurilor de specialitate implicate din cadrul MIPE.  Instituțiile financiar-bancare partenere vor fi selectate în urma unui proces desfășurat în conformitate cu prevederile legislației în materia achizițiilor publice, cu respectarea principiilor prevăzute la art. 2 alin. (2) din Legea nr. 98/2016 privind achizițiile publice, cu modificările și completările ulterioare.  Având în vedere:  - necesitatea atingerii jaloanelor,țintelor și a pașilor intermediari prevăzuți în Planul Național de Redresare si Reziliență în termenele stabilite, care impun lansarea apelurilor de proiecte cel mai târziu în luna februarie 2023 și evaluarea, selecția și contractarea proiectelor până cel mai târziu la sfârșitul lunii iunie 2023;  - necesitatea implementării Acțiunilor 411 Investiții în activități productive și 411 bis Investiții în activități productive, aflate deja în stadiu de contractare, pentru care termenul de finalizare a programului operațional este 31.12.2023, fiind necesară verificarea și procesarea cererilor de prefinanțare, plată sau rambursare;  se impune derularea procedurii de atribuire în vederea încheierii contractului/acordului-cadru, în regim de urgență, respectiv cu reducerea termenelor prevăzute la art. 74 alin. (1) din Legea nr. 98/2016 privind achizițiile publice, cu modificările și completările ulterioare, în condițiile prevăzute la alin. (3) al aceluiași articol.  În susținerea celor de mai sus, precizăm că reducerea termenului de depunere a ofertelor nu conduce la încălcarea prevederilor legale în materia achizițiilor publice, având în vedere faptul că procedura de atribuire ce urmează a se iniția se adresează tuturor instituțiilor financiar-bancare care funcționează legal pe teritoriul României, precum și faptul că MIPE a derulat un amplu proces de consultare cu privire la valoarea serviciilor prestate și la modalitatea concretă de prestare a acestora, la care au participat atât Asociația Română a Băncilor, cât și reprezentanți ai instituțiilor financiar-bancare.  În speță, se prevede încheierea unui acord-cadru cu instituțiile de credit selectate în urma procedurii menționate, în contextul căruia colaborarea acestora cu MIPE se va desfășura prin contracte subsecvente.  Plata serviciilor contractate, prestate de către instituțiile de credit selectate se va face sub forma unui comision de administrare care va fi calculat ca procent din valoarea ajutorului financiar nerambursabil aferent contractelor beneficiarilor care se vor derula prin instituțiile respective. Cheltuielile angajate de implicarea sistemului financiar-bancar în procesul de autorizare și derulare a fondurilor destinate beneficiarilor Acțiunilor 4.1.1 și 4.1.1 bis vor fi suportate din Programul operațional Asistență Tehnică 2014-220, iar cele aferente beneficiarilor Planului Național de Redresare și Reziliență vor fi suportate de la bugetul de stat.  În urma unui proces de consultare a pieței realizat de MIPE, băncile au transmis oferte indicative cu privire la prestarea serviciilor solicitate și a rezultat că pentru aceste servicii este considerat rezonabil un comision de 0,15% calculat din valoarea ajutorului financiar nerambursabil solicitat de beneficiari prin cererile de prefinanțare, plată, rambursare sau transfer, la nivelul fiecărui contract de finanțare gestionat, pentru care vor fi prestate serviciile de fiecare partener bancar potrivit contractului încheiat.  În absența actului normativ propus, utilizând doar resursele umane și logistice aflate în momentul de față la dispoziția MIPE, având în vedere gradul înalt de încărcare implicat de numărul mare de contracte, activitățile aferente verificării, autorizării și efectuării plăților către beneficiari nu s-ar putea realiza într-un ritm satisfăcător, care să asigure beneficiarilor un flux de numerar adecvat implementării corespunzătoare a proiectelor lor, ceea ce ar conduce la blocarea/întârzierea îndeplinirii activităților și investițiilor asumate prin proiecte în termenele stabilite, cu consecința pierderii prin dezangajare a unor sume considerabile din fondurile externe nerambursabile alocate României, fiind astfel vizat interesul general public; constatăm prin urmare o situație de urgență și extraordinară a cărei reglementare nu poate fi amânată, impunându-se adoptarea în regim de urgență a actului normativ propus.  Situația extraordinară prevăzută la art. 115 alin. (4) din Constituția României, republicată, se motivează prin necesitatea luării unor măsuri urgente care să asigure redresarea economică a mediului de afaceri, un climat investițional atractiv pentru domeniile economice vizate, menite să ducă la creșterea numărului de locuri de muncă, neadoptarea în regim de urgență conducând pe termen lung la contracția economiei românești.  **2.3 Schimbări preconizate**  Propunerea de act normativ vizează adoptarea de urgență a măsurilor privind cadrul de desfășurare a sprijinului financiar și tehnic acordat de sistemul financiar-bancar în procesul de autorizare și derulare a fondurilor destinate beneficiarilor programelor gestionate de Ministerul Investițiilor și Proiectelor Europene, care să conducă la accelerarea verificării cererilor beneficiarilor și plata la timp a sprijinului financiar către aceștia în condițiile asigurării unui management financiar eficient al fondurilor angajate.  Ordonanța de urgență propusă stabilește un cadru alternativ, care presupune participarea, alături de instituțiile dedicate ale Ministerului Investițiilor și Proiectelor Europene, a unor instituții financiar-bancare în procesele de verificare preliminară administrativă și la fața locului asupra cheltuielilor efectuate de beneficiarii de finanțare.  Prin ordonanța de urgență propusă vor fi reglementate următoarele aspecte:   * Cerințe minime de eligibilitate a instituțiilor financiar-bancare participante; * Prevederi aplicabile proiectele finanțate prin Axa Prioritară IV – „Investiții în activități productive” Program operațional Competitivitate 2014 – 2020; rolul partenerului bancar, mecanism de implementare și obligații ale beneficiarilor; * Prevederi aplicabile proiectelor finanțate prin Măsura 1. Schemă de minimis și schemă de ajutor de stat în contextul digitalizării IMM-urilor, Investiția I3. Scheme de ajutor pentru sectorul privat Componenta C9. Suport pentru sectorul privat, cercetare, dezvoltare și inovare, Planul Național de Redresare și Reziliență (C9.I3.M1); rolul partenerului bancar, mecanism de implementare și obligații ale beneficiarilor.   Cadrul legal instituit prin ordonanța de urgență propusă va permite desfășurarea unui flux financiar și tehnic în procesul de autorizare și derulare a fondurilor destinate beneficiarilor programelor de finanțare gestionate de MIPE, astfel:  a) MIPE alimentează contul de tranzit deschis la fiecare partener bancar cu 50% din totalul ajutorului financiar nerambursabil aferent contractelor de finanțare ale beneficiarilor arondați partenerului bancar respectiv;  b) Partenerul bancar, prin personalul desemnat, efectuează verificarea preliminară a cererilor de prefinanțare / plată / rambursare / transfer depuse de beneficiarii de finanțare, în vederea avizării plăților solicitate de aceștia;  c) Autoritatea de management / Coordonatorul de reformă și investiții efectuează propriile verificări conform procedurii de autorizare a cheltuielilor, autorizând plata sumelor aferente cererilor de prefinanțare/plată/rambursare/transfer verificate;  d) În baza sumelor autorizate la plată, autoritatea de management / coordonatorul de reformă și investiții întocmește periodic un borderou de ordonanțare la plată pe care îl transmite partenerului bancar;  e) În baza borderoului de ordonanțare, partenerul bancar virează sumele aferente către beneficiarii identificați în borderou, în conturile lor speciale;  f) Beneficiarii utilizează sumele virate conform prevederilor contractelor de finanțare și, în situația nerespectării prevederilor contractuale și/sau legale, la solicitarea autorității de management/coordonatorului de reformă și investiții, restituie către MIPE sumele neeligibile/plătite necuvenit;  g) Partenerul bancar solicită autorității de management / coordonatorului de reformă și investiții alimentarea contului de tranzit până la concurența cu suma totală rămasă de plată către beneficiarii aferenți partenerului bancar respectiv, atunci când soldul contului de tranzit atinge 10% din suma inițială plătită de autoritatea de management / coordonatorului de reformă și investiții  h) Autoritatea de management / coordonatorul de reformă și investiții verifică solicitarea de alimentare a contului de tranzit și virează partenerului bancar sumele solicitate;  i) După finalizarea plăților, conform contractelor de finanțare, către beneficiarii alocați partenerului bancar, acesta din urmă virează către MIPE soldul neutilizat al contului de tranzit.  Prin Ordonanța de urgență propusă se creează cadrul legal pentru încheierea unui acord de colaborare cu Institutul Național de Cercetare – Dezvoltare în Informatică ICI București pentru ca MIPE să poată primi asistență tehnică de specialitate în procesul de evaluare a soluțiilor de digitalizare cu un grad înalt de complexitate, implementate în cadrul proiectelor finanțate prin PNRR, pentru care MIPE are rolul de coordonator de reformă și investiții.  **2.4 Alte informații - Nu au fost identificate** |
|  |

**Secțiunea a 3-a**

**Impactul socioeconomic**

|  |
| --- |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  **3.2 Impactul social**  **3.3. Impactul asupra drepturilor și libertăților fundamentale ale omului**  **3.4. Impactul macroeconomic**  Ordonanța de urgență propusă, în sensul adăugării sistemului financiar-bancar ca partener alături de MIPE care este administrator al schemelor de ajutor de stat și de minimis, va avea ca efect asigurarea utilizării la maximum a finanțării externe nerambursabile prevăzute, în condițiile în care aceasta este disponibilă doar în măsura încheierii activităților proiectelor finanțate conform contractelor de finanțare cu beneficiarii până la termenul de 31 decembrie 2023.  **3.4.1 Impactul asupra economiei și asupra principalilor indicatori macroeconomici**  Modificările propuse vor avea ca efect minimizarea riscului de nerealizare a impactului prevăzut asupra economiei și asupra principalilor indicatori macroeconomici.  **3.4.2 Impactul asupra mediului concurențial si domeniului ajutoarelor de stat**  Modificările propuse vor fi implementate cu avizul Consiliului Concurenței.  **3.5. Impactul asupra mediului de afaceri**  Modificările propuse vor avea ca efect minimizarea riscului de nerealizare a impactului asupra mediului de afaceri prevăzute de actele normative ce reglementează schemele de ajutor de stat și de minimis.    **3.6 Impactul asupra mediului înconjurător**  **3.7. Evaluarea costurilor și beneficiilor din perspectiva inovării și digitalizării**  **3.8 Evaluarea costurilor și beneficiilor din perspectiva dezvoltării durabile**  **3.9. Alte informații** |

**Secțiunea a 4-a**

**Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri**

|  |  |  |  |  |  |  |
| --- | --- | --- | --- | --- | --- | --- |
| * În mii lei (RON) | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| **4.1. Modificări ale veniturilor bugetare, plus/minus, din care:** | - | - | - | - | - | - |
| a) bugetul de stat, din acesta:  (i) impozit pe profit  (ii) impozit pe venit | - | - | - | - | - | - |
| b) bugete locale:  (i) impozit pe profit | - | - | - | - | - | - |
| c) bugetul asigurărilor sociale de stat  (i) contribuţii de asigurări | - | - | - | - | - | - |
| d) alte tipuri de venituri  (Se va menționa natura acestora.) | - | - | - | - | - | - |
| **4.2. Modificări ale cheltuielilor bugetare, plus/minus, din care:** | - | - | - | - | - | - |
| a) buget de stat, din acesta:  (i) cheltuieli de personal  (ii) bunuri şi servicii | - | - | - | - | - | - |
| b) bugete locale:  (i) cheltuieli de personal  (ii) bunuri şi servicii | - | - | - | - | - | - |
| c) bugetul asigurărilor sociale de stat:  (i) cheltuieli de personal  (ii) bunuri şi servicii | - | - | - | - | - | - |
| d) alte tipuri de cheltuieli  (Se va menționa natura acestora.) | - | - | - | - | - | - |
| **4.3. Impact financiar, plus/minus, din care:**  a) buget de stat | - | - | - | - | - | - |
| b) bugete locale | - | - | - | - | - | - |
| **4.4. Propuneri pentru acoperirea creșterii cheltuielilor bugetare** | - | - | - | - | - | - |
| **4.5. Propuneri pentru a compensa reducerea veniturilor bugetare** | - | - | - | - | - | - |
| **4.6. Calcule detaliate privind fundamentarea modificărilor veniturilor şi/sau cheltuielilor bugetare** | - | - | - | - | - | - |
| **4.7. Prezentarea, în cazul proiectelor de acte normative a căror adaptare atrage majorarea cheltuielilor bugetare, a următoarelor documente:**  a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată;  Nu e cazul  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară.  Nu e cazul | | | | | | |
| **4.8. Alte informații** | | | | | | |

**Secţiunea a 5-a**

**Efectele proiectului de act normativ asupra legislaţiei în vigoare**

|  |
| --- |
| **5.1. Măsuri normative necesare pentru aplicarea prevederilor proiectului de act normativ**  **5.2. Impactul asupra legislației în domeniul achizițiilor publice**  **5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE)**  **5.3.1. Măsuri normative necesare transpunerii directivelor UE**  **5.3.2. Măsuri normative necesare aplicării actelor legislative UE**  **5.4. Hotărâri ale Curţii de Justiţie a Uniunii Europene**  **5.5. Alte acte normative şi/sau documente internaţionale din care decurg angajamente asumate 5.6. Alte informații** |

**Secțiunea a 6-a**

**Consultările efectuate în vederea elaborării proiectului de act normativ**

|  |
| --- |
| **6.1. Informații privind neaplicarea procedurii de participare la elaborarea actelor normative**  **6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate**  **6.3. Informații despre consultările organizate cu autoritățile administrației publice locale**  **6.4. Informații privind puncte de vedere/opinii emise de organisme consultative constituite prin acte normative**  **6.5. Informații privind avizarea de către:**  a) **Consiliul Legislativ**  b) Consiliul Suprem de Apărare a Ţării  c) Consiliul Economic şi Social  d) **Consiliul Concurenţei**  e**) Curtea de Conturi**  S-a solicitat punctul de vedere al următoarelor autorități: Curtea de Conturi, Autoritatea de Audit din cadrul Curții de Conturi a României și Consiliul Concurenței.  **6.6. Alte informații**  Proiectul de act normativ a fost avizat de Consiliul Legislativ prin avizul nr.........  S-a solicitat punctul de vedere al Curții de Conturi și Autoritatea de Audit din cadrul Curții de Conturi a României, Consiliul Concurenței, Băncii Naționale a României și Asociației Române a Băncilor. |

Secţiunea a 7-a

Activităţi de informare publică privind elaborarea şi implementarea proiectului de act normativ

|  |
| --- |
| **7.1. Informarea societăţii civile cu privire la elaborarea proiectului de act normativ**  Prezentul proiect de act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, și a fost publicat în dezbatere publică pe pagina de internet a Ministerului Investițiilor și Proiectelor Europene la data de 03.02.2023.  **7.2. Informarea societăţii civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice**  **7.3. Alte informații** |

**Secţiunea a 8- a**

**Măsuri privind implementarea, monitorizarea și evaluarea proiectului de act normativ**

|  |
| --- |
| **8.1. Măsuri de punere în aplicare a proiectului de act normativ** **8.2. Alte informaţii** |

Fată de cele prezentate, a fost promovată prezenta **Ordonanță de urgență a Guvernului privind cadrul de desfășurare a sprijinului financiar și tehnic acordat de sistemul financiar-bancar în procesul de autorizare și derulare a fondurilor destinate beneficiarilor programelor gestionate de Ministerul Investițiilor și Proiectelor Europene,** care în forma prezentată a fost avizată de ministerele interesate și de Consiliul Legislativ și pe care îl supunem adoptării.

**MINISTRUL INVESTIȚIILOR ȘI PROIECTELOR EUROPENE**

**Marcel - Ioan BOLOȘ**

|  |  |  |
| --- | --- | --- |
| **Avizatori:**   |  |  | | --- | --- | | **MINISTRUL FINANȚELOR**  **Adrian CÂCIU** | **PREȘEDINTELE**  **AGENȚIEI NAȚIONALE PENTRU ACHIZIȚII PUBLICE**  **Iuliana FECLISTOV** | |

**MINISTRUL JUSTIȚIEI**

**Marian-Cătălin PREDOIU**